**BASF Innovation Hub 2022 – jedinstvena prilika za inovatore i startape**

Sa velikim zadovoljstvom obaveštavamo vas da vodeća svetska hemijska kompanija **BASF** i ove godine podržava startape, bez obzira na njihov nivo razvijenosti, i samostalne inovatore, uključujući genijalne umove i ideje iz Srbije.

Doprinos idejama koje se bave ključnim ekološkim izazovima današnjice u fokusu su **BASF Innovation Hub 2022,** obuhvaćeni konceptom obnovljivih izvora energije – Renewables.

Najbolja inovacija ili startap ideja na lokalnom nivou dobija priliku da kao pobedničko rešenje obezbedi za sebe inicijalnu podršku u vrednosti od 2.500 EUR, kao i mogućnost za dalje učešće u velikom finalu i dodatno finansiranje u iznosu od 5.000 EUR – bez obzira na to da li će BASF nastaviti da podržava ideju.

**BASF Innovation Hub 2022** sastoji se od dve glavne celine:

***BASF Innovation Hub 2022 lokalni događaji:*** predstavlja prvu fazu. Nakon faze prijave, 5 najboljih ideja na lokalnom nivou dobija priliku da se predstavi pred lokalnim žirijem, koji će odabrati pobednika lokalnog takmičenja. Pobednici lokalnih takmičenja automatski se kvalifikuju za BASF Innovation Hub 2022 Grand Finale.

***BASF Innovation Hub 2022 Grand Finale:*** druga faza – predstavlja jedinstvenu priliku za pobednike na lokalnom nivou da **predstave svoje inovacije i startap ideje još široj publici i potencijalno osiguraju dodatnu investiciju za svoj dalji razvoj.**

**Zemlje učesnice:** Austrija i Mađarska (zajednički lokalni događaj), Bosna i Hercegovina, Hrvatska, Srbija i Slovenija (zajednički lokalni događaj), Bugarska, Grčka, Češka Republika i Slovačka (zajednički lokalni događaj) i Rumunija.

U okviru koncepta**Renewables*, BASF Innovation Hub 2022*** podržava ideje koje pokrivaju neku od sledećih tema:

* **Čista energija** (primeri uključuju: digitalna rešenja sa fokusom na povećanje energetske efikasnosti, rešenja za povećanje udela obnovljivih izvora energije u napajanju (termalna, solarna i energija vetra), rešenja za toplotnu energiju i izolaciju, optimizacija grejanja, hlađenja i ventilacije, dekarbonizacija energetskih sistema i promocija tehnologija sa nultom emisijom štetnih gasova);
* **Pametni transport** (primeri uključuju: materijale za Li-Ion baterije, biogoriva/aditive, materijale za gorivne ćelije, elektromagnetne i ekološki prihvatljive nepropustljive, ali izdržljive materijale za EQ rešenja za stanovanje)
* **Strategije održive poljoprivrede** (primeri uključuju: tehnologije precizne primene, savetodavne usluge za digitalnu poljoprivredu, rešenja za digitalnu poljoprivredu, rešenja koja doprinose poboljšanju održivosti prehrambenih sistema, proizvodi za zaštitu useva, biološka zaštita useva);

**Prijave su otvorene i trajaće do 16. septembra 2022. godine.** Lokalni žiri iz svakog regiona odabraće 5 takmičarskih ideja. Jedna od pet ideja dobiće priliku da učestvuje na BASF Innovation Hub 2022 Grand Finalu.

Više informacija o projektu i rokovima možete pronaći na našem veb-sajtu: [join-innovationhub.com](http://www.join-innovationhub.com/), a **kako je to izgledalo prošle godine**, pogledajte na oficijalnom YouTube kanalu događaja, klikom na [link](https://www.youtube.com/channel/UCHOZFgyC9HnOUDIeUL-fPkA?app=desktop).